b'\n_START_ARTICLE_\nSchnoor\n_START_PARAGRAPH_\nSchnoor je \xc4\x8detrt v srednjeve\xc5\xa1kem sredi\xc5\xa1\xc4\x8du nem\xc5\xa1kega mesta Bremen in edini del, ki je ohranil srednjeve\xc5\xa1ki zna\xc4\x8daj. \xc4\x8cetrt dolguje svoje ime stari obrti, povezani s plovili. Prehodi med hi\xc5\xa1ami so bili pogosto povezani s poklici ali predmeti: na enem obmo\xc4\x8dju so izdelovali vrvi  (Schnoor) in sosednjem \xc5\xbei\xc4\x8dne kable in sidrne verige (\xc5\xbeica = Wieren).\n_START_SECTION_\nZgodovina\n_START_PARAGRAPH_\nV Hanseatskem mestu Bremen je bila \xc4\x8detrt Schnoor ena izmed revnej\xc5\xa1ih. Medtem ko so se bogati trgovci naselili v Obernstra\xc3\x9fe (Zgornja ulica), ki je bila mi\xc5\xa1ljena tako geografsko (greben sipine) kot dru\xc5\xbebeno ali v Langenstra\xc3\x9fe (LongDolga ulica, vzdol\xc5\xbe Balgeja, bremenskega prvega pristani\xc5\xa1\xc4\x8da), se je Schnoor razvil v 10. stoletju kot okro\xc5\xbeje ribi\xc4\x8dev. Prebivalci so zgradili slamnate hi\xc5\xa1ice na otoku med rekama Weser in Balge. Zato so v prvih stoletjih imeli pogoste visoke poplave._NEWLINE_Tukaj je bila ustanovljena prva trajektna povezava, prvi most \xc4\x8dez reko Weser pa je bil zgrajen okrog leta 1240. Tu je \xc5\xa1e staro obzidje in deli okroglega stolpa, ki sta bila postavljena okoli 1200, v bli\xc5\xbeini tako imenovanega Marterburga._NEWLINE_V 13. stoletju so se naselili fran\xc4\x8di\xc5\xa1kanski menihi, njihova cerkev sv. Janeza je bila zgrajena v naslednjih desetletjih.\n_START_SECTION_\nRazvoj\n_START_PARAGRAPH_\nDanes najstarej\xc5\xa1e hi\xc5\xa1e segajo v 15. stoletje. Ve\xc4\x8dina jih je iz 17. in 18. stoletja. Medtem ko so se drugi deli Bremena razvili s parcelami pribli\xc5\xbeno kvadratnega kilometra in trgovskimi vilami, so parcele v \xc4\x8detrti Schnoor imele dovolj prostora za posamezne hi\xc5\xa1e na povr\xc5\xa1ini 55 kvadratnih metrov. Ozke ulice niso bile primerne za nara\xc5\xa1\xc4\x8dajo\xc4\x8d promet v 19. stoletju. \xc4\x8cetrt je postala eden najslab\xc5\xa1ih delov Bremna, kar je pomenilo, da so bile obnovitve nedostopne. Med drugo svetovno vojno je Schnoor utrpel samo majhno \xc5\xa1kodo, tako da so lastniki hi\xc5\xa1 po letu 1945 morali pla\xc4\x8dati Lastenausgleich. Do sredine 1950-ih let so bile hi\xc5\xa1e v \xc5\xbealostnem stanju._NEWLINE_Senat Svobodnega hanseatskega mesta Bremen se je leta 1959 odlo\xc4\x8dil za obnovo zgodovinskega obmo\xc4\x8dja Schnoorja. Lastniki hi\xc5\xa1 so bili povabljeni, da obnovijo stavbe z zadostno finan\xc4\x8dno podporo de\xc5\xbeele Bremen. Ta razvoj je bil v nasprotju s splo\xc5\xa1no prakso v \xc5\xa1tevilnih mestih v Nem\xc4\x8diji in Evropi do konca 1970-ih._NEWLINE_Razmere so se spremenile z Bene\xc5\xa1ko listino za ohranjanje in obnovo spomenikov in lokacij (The Venice Charter for the Conservation and Restoration of Monuments and Sites, 1964), tako da je leta 1973 Schnoor postal zgodovinsko obmo\xc4\x8dje ohranjanja dedi\xc5\xa1\xc4\x8dine dr\xc5\xbeavnega pomena. _NEWLINE_Ena izmed najbolj znanih hi\xc5\xa1, ki je bila ohranjena v prvotnem stanju, je Schifferhaus na ulici Stavendamm. Druga zgodovinska stavba je Landherrnamt (1856), ki je prvotno gostila organe, ki so upravljali de\xc5\xbeelo Bremen. _NEWLINE_Birgittenkloster (samostan svete Birgite), majhen samostan ustanovljen oktobra 2002, je v Schnoorju , kot tudi cerkev svetega Janeza, zgodovinska stavba iz 14. stoletja.'